સ્વતંત્રતા માટે આપણે સજ્જ હોઇશું ત્યારે એ આપણને મળીને જ રહેશે. અત્યારે આપણે જ્ઞાન, વ્યવસ્થા અને આરોગ્યના પાઠ શીખી રહ્યા છીએ, અને એ માટે સાગરપારથી લંબાયેલા હાથ આપણને મદદ કરી રહ્યા છે. જોઝ રિઝાલના રૂપમાં ફિલિપાઇને આપણને ઇતિહાસમાં માથું ઊંચકીને ઊભા રહી શકીએ એવી એક વ્યક્તિ આપી છે. વિજ્ઞાન અને કળાના ક્ષેત્રે પણ યુરોપ અને અમેરિકા સુધી એક આગેવાન તરીકે એમનું નામ અને ખ્યાતિ છે. આપણે એ ક્યારેય ન ભૂલી શકીએ, કે અમેરિકાના પ્રથમ ગવર્નર જનરલ વિલિઅમ હોવર્ડ ટાફ્ટે પોતે આ દિવસ પસંદ કર્યો હતો, જેને આપણે આપણા રાષ્ટ્રીય તહેવાર તરીકે ઉજવીએ છીએ.